open-index/open-wikipedia-markdown huggingface dataset:
สมการเชิงอนุพันธ์แบร์นูลลี

ในคณิตศาสตร์ สมการเชิงอนุพันธ์สามัญ ในรูปแบบ

: y'+ P(x)y = Q(x)y^n\,

เรียกว่า **สมการแบร์นูลลี** () เมื่อ n \neq 1, 0 ซึ่งสมการนี้ตั้งชื่อตาม ยาคอบ แบร์นูลลี (Jakob Bernoulli) ผู้ซึ่งนำเสนอสมการรูปแบบนี้ไว้ในปี ค.ศ. 1695  สมการแบร์นูลลี นั้นมีความน่าสนใจเพราะสมการเชิงอนุพันธ์ไม่เชิงเส้นที่  (nonlinear differential equations) มีผลตอบแม่นตรง (exact solution)

## ตัวอย่าง
### ตัวอย่างที่ 1
พิจารณา
:y' +  2y \operatorname {sin} x = y^{-2}\operatorname {sin} x 

หารตลอดทั้งสมการ

: \frac {y'} {y^{-2}} +  \frac { 2\operatorname {sin} x } {y^{-3}}  = \operatorname {sin} x
ให้ w = \frac 1 {y^{-3}} เมื่อทำการหาอนุพันธ์จะได้ว่า

: w' = - w  6\operatorname {sin} x + 3 \operatorname {sin} x

ทำการหาปริพันธ์ 
:w=e^{6\operatorname {cos} x } \left ( \frac 1 2 e^{-6\operatorname {cos} x} +C \right ) = \frac 1 2 + C e^{6\operatorname {cos} x} 

เนื่องจาก w = y^3 ดังนั้น y มีค่าเท่ากับ
:y={}^3 \sqrt { \frac 1 2 + C e^{6\operatorname {cos} x } } 

### ตัวอย่างที่ 2
พิจารณาสมการแบร์นูลลี 
:y' - \frac{2y}{x} = -x^2y^2
โดยชัดเจน y=0 เป็นหนึ่งในผลลัพธ์
เมื่อหารด้วย y^2 จะได้
:y'y^{-2} - \frac{2}{x}y^{-1} = -x^2
เมื่อเปลี่ยนตัวแปรได้รูปแบบสมการใหม่ 
:w = \frac{1}{y}
:w' = \frac{-y'}{y^2}.
:w' + \frac{2}{x}w = x^2
ซึ่งสามารถหาแก้สมการได้โดยใช้ตัวประกอบปริพันธ์ 
:M(x)= e^{2\int \frac{1}{x}dx} = e^{2\ln x} = x^2.
คูณด้วย M(x),
:w'x^2 + 2xw = x^4,\, 
โดยที่ ด้านซ้ายคืออนุพันธ์ของ wx^2 ดำเนินการหาปริพันธ์ทั้งสองข้างของสมการจะได้สมการ
:\int (wx^2)' dx = \int x^4 dx
:wx^2 = \frac{1}{5}x^5 + C 
:\frac{1}{y}x^2 = \frac{1}{5}x^5 + C
ผลลัพธ์ y คือ
:y = \frac{5x^2}{x^5 + C}
และ y=0.

## การโปรแกรมใน Math Lab

เราสามารถทำการตรวจสอบกับในโปรแกรมแมตแล็บ (MATLAB) โดยใช้ symbolic toolbox โดยการใช้รหัสดังข้างล่างนี้

ให้ผลตอบทั้งสอง:

## อ้างอิง

* . Cited in .
* .

## ดูเพิ่ม
* 
* 
* 

บ
1 E26 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 100 Ym (100,000,000,000,000,000,000 กม.) ถึง 1,000 Ym (1,000,000,000,000,000,000,000 กม.) (1026 และ 1027 ม.)

__TOC__

----
**[[1 E25 m|ความยาวน้อยกว่า 10,000,000,000 ปีแสง]]**
----

#### ดาราศาสตร์
* 10,000,000,000 ปีแสง — ระยะการเดินทางของแสงโดยประมาณถึงบางควอซาร์ 
* 12,700,000,000 ปีแสง — ระยะทางจากโลกถึงอวกาศห้วงลึกมากของฮับเบิล
* 13,000,000,000 ปีแสง — ระยะทางโดยประมาณจากโลกถึงควอซาร์ที่ไกลที่สุด
* 33,000,000,000 ปีแสง — 10 จิกะพาร์เซก
* 92,000,000,000 ปีแสง —  ค่าประมาณของเส้นผ่าศูนย์กลางของจักรวาลที่มองเห็น
* 93,000,000,000 ปีแสง — เส้นผ่านศูนย์กลางของ เอกภพที่สังเกตได้


----
**[[1 E27 m|ความยาวมากกว่า 10,000,000,000 ปีแสง]]**
----


## ดูเพิ่ม
* อันดับของขนาด (ความยาว)

+26
1 E27 m

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1,000 Ym (1,000,000,000,000,000,000,000 กม.) ถึง ∞ (1027 และ ∞)

__TOC__

----
**[[1 E26 m|ความยาวน้อยกว่า 100,000,000,000 ปีแสง]]**
----

#### ดาราศาสตร์
* 160,000,000,000 ปีแสง — เส้นผ่านศูนย์กลางของ เอกภพ
* 330,000,000,000 ปีแสง — 100 จิกะพาร์เซก
* 3,300,000,000,000 ปีแสง — 1 เทระพาร์เซก
* 3,300,000,000,000,000 ปีแสง — 1 เพตะพาร์เซก
* 3,300,000,000,000,000,000 ปีแสง — 1 เอกซะพาร์เซก
* 3,300,000,000,000,000,000,000 ปีแสง — 1 เซตตะพาร์เซก
* 3,300,000,000,000,000,000,000,000 ปีแสง — 1 ยอตตะพาร์เซก


----
**จากนั้นจะมีค่าไม่นิยาม**
----


## ดูเพิ่ม
* อันดับของขนาด (ความยาว)

+27
ไวรัสไข้หวัดใหญ่ A H7N9

**H7N9** เป็นชนิดย่อย (serotype) หนึ่งของไวรัสไข้หวัดใหญ่ A (ไวรัสไข้หวัดใหญ่ในสัตว์ปีก หรือไวรัสไข้หวัดนก) ไวรัสชนิด H7 เดิมระบาดเป็นปกติในประชากรสัตว์ปีก โดยมีการกลายพันธุ์เป็นสายพันธุ์ย่อยที่ติดมายังมนุษย์บ้าง มีรายงานการติดเชื้อ H7N9 ในมนุษย์ครั้งแรกใน พ.ศ. 2556
## อาการ
องค์การอนามัยโลกรายงานว่าข้อมูลเกี่ยวกับอาการของการติดเชื้อไวรัสนี้ยังมีน้อยมาก โดยอาการเท่าที่มีรายงาน ได้แก่ ไข้ ไอ หอบ บางครั้งโรคดำเนินไปมากจนกลายเป็นปอดอักเสบรุนแรงได้ก็มี

## อ้างอิง

## ดูเพิ่ม

หมวดหมู่:ไวรัสไข้หวัดใหญ่ A
1 E0

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 1 ถึง 10 (100 และ 101)

__TOC__

----
**[[1 E-1|ค่าที่น้อยกว่า 1]]**
----
#### คณิตศาสตร์
* √2 ≈ 1.414 213 562 373 095 489, อัตราส่วนของเส้นทแยงมุมของสี่เหลี่ยมตามความยาวของด้านข้าง
* φ ≈ 1.618 033 988 749 895 848, อัตราส่วนทองคำ
* เป็นจำนวนที่เข้าใจกันในคอมพิวเตอร์ทั่วไป คือ เลขฐานสอง มีสองค่า คือ 0 และ 1
* e ≈ 2.718 281 828 459 045 087 เป็นฐานของจำนวนลอการิทึมธรรมชาติ
* π ≈ 3.141 592 653 589 793 238 เป็น อัตราส่วนเส้นรอบวงของวงกลมหารด้วยเส้นผ่านศูนย์กลางของวงกลม
#### ดาราศาสตร์
* โลกมีบริวาร 1 ดวง คือ ดวงจันทร์
* ดาวอังคารมีบริวาร 2 ดวง คือ โฟบอส กับ ไดมอส
* ดาวพลูโตมีบริวาร 5 ดวง คือ ชารอน นิกซ์ ไฮดรา  S/2011 P 1 และ  S/2012 P 1
* ดาวพฤหัสบดีมีบริวารขนาดมากกว่า 200 กิโลเมตร อยู่ 5 ดวง คือ อะมัลเทีย ไอโอ ยูโรปา แกนีมีด และ คัลลิสโต
* ระบบสุริยะมีดาวเคราะห์ 7 ดวง


----
**[[1 E1|ค่าที่มากกว่า 9]]**
----


## ดูเพิ่ม
* อันดับของขนาด (จำนวน)

+1
สมการเลียปูนอฟ

ในทฤษฎีระบบควบคุม **สมการเลียปูนอฟไม่ต่อเนื่อง** () คือ สมการในรูปแบบ
: A X A^{H} - X + Q = 0
โดยที่ Q คือ เมทริกซ์เอร์มีเชียน (Hermitian matrix) และ A^H คือ เมทริกซ์สลับเปลี่ยนสังยุค (conjugate transpose) ของ A

ในขณะที่ **สมการเลียปูนอฟต่อเนื่อง**  () คือ สมการในรูปแบบ
:AX + XA^H + Q = 0

สมการเลียปูนอฟมักถูกใช้ในหลายสาขาของทฤษฎีระบบควบคุม เช่น ในการวิเคราะห์เสถียรภาพ และการควบคุมแบบเหมาะสมที่สุด (optimal control) โดยชื่อของสมการนี้ตั้งตามชื่อของ อเล็กซานเดอร์ มิคาอิลโลวิช เลียปูนอฟ นักคณิตศาสตร์ชาวรัสเซีย (6 มิถุนายน ค.ศ. 1857 – 3 พฤศจิกายน ค.ศ. 1918)

## การประยุกต์ใช้กับการวิเคราะห์เสถียรภาพ

ในที่นี้เรากำหนดให้ A, P, Q \in \mathbb{R}^{n \times n} และ P และ Q เป็นเมทริกซ์สมมาตร สัญลักษณ์ P>0 หมายถือว่า P คือ เมทริกซ์บวกแน่นอน (Positive-definite matrix)

**ทฤษฎีเสถียรภาพกรณีเวลาต่อเนื่อง**   ถ้ามี P>0 และ Q>0 ที่สามารถทำให้ A^T P + P A + Q = 0 เป็นจริงแล้ว ระบบเชิงเส้น (linear system) \dot{x}=A x เสถียรภาพวงกว้างเชิงเส้นกำกับ (globally asymptotically stable) โดยที่สมการกำลังสอง V(z)=z^T P z นั้นจะนิยามเป็น ฟังก์ชันเลียปูนอฟ (Lyapunov function) ซึ่งใช้ในการตวรจสอบเสถียรภาพของระบบ

**ทฤษฎีเสถียรภาพกรณีเวลาต่อเนื่องไม่ต่อเนื่อง**  ถ้ามี P>0 และ Q>0 ที่สามารถทำให้ A^T P A -P + Q = 0 เป็นจริงแล้ว ระบบเชิงเส้น x(t+1)=A x(t) เสถียรภาพวงกว้างเชิงเส้นกำกับ และ z^T P z นั้นคือฟังก์ชันเลียปูนอฟ

## แง่มุมในการคำนวณ
สมการเลียปูนอฟไม่ต่อเนื่องสามารถใช้ ส่วนเติมเต็มชูร์ (Schur complement) ในการคำนวณได้ดังขั้นตอนวิธีที่แสดงข้างล่างนี้

:\begin{bmatrix}
X^{-1} & A \\ A^H & X-Q
\end{bmatrix}=0
ซึ่งสมมูลกับ
:\begin{bmatrix}
X & XA \\ A^HX & X-Q
\end{bmatrix}=0

นอกจากนี้ยังมีซอฟต์แวร์เฉพาะทางให้เลือกใช้ในการคำนวณสมการเลียปูนอฟ โดยในกรณีสมการเลียปูนอฟไม่ต่อเนื่อง วิธีการของชูร์โดยกิตากาวา (Schur method of Kitagawa) มักเป็นที่นิยม ในขณะที่กรณีสมการเลียปูนอฟต่อเนื่องวิธีการของ บาร์เทล และ ชวาร์ซ‎  สามารถใช้ได้เช่นกัน

## ผลตอบเชิงวิเคราะห์
เราสามารถหาผลตอบเชิงวิเคราะห์ (analytic solution) สำหรับกรณีสมการเลียปูนอฟไม่ต่อเนื่อง โดนนิยามให้ \text{vec}(A) เป็นตัวดำเนินการที่ทำการเรียงซ้อนคอลัมน์ของเมทริกซ์A และนิยาม \text{kron}(A,B) เป็น ผลคูณโครเน็คเคอร์ (Kronecker product) ระหว่าง A และ B และโดยการใช้ผลจาก
\text{vec}(ABC)=\text{kron}(C^{T},A)\text{vec}(B),
เราสามารถใช้
 (I-\text{kron}(A,A))\text{vec}(X) = \text{vec}(Q)
เมื่อ I คือ เมทริกซ์เอกลักษณ์ที่ conformable  จากนั้นเราสามารถแก้สมการสำหรับหาค่าของ \text{vec}(X) โดยการหาเมทริกซ์ผกผันหรือการแก้สมการเชิงเส้น โดยในการได้มาซึ่งค่า X ต้องมีการปรับขนาดของ \text{vec}(X) อย่างเหมาะสมด้วย

## ดูเพิ่ม
* ฟังก์ชันเลียปูนอฟ
* สมการซิลเวสเตอร์ 
* สมการริกคาติกเชิงพืชคณิต (Algebraic Riccati equation)
* ทฤษฎีระบบควบคุม

## อ้างอิง

## แหล่งข้อมูลอื่น
* Online solver for arbitrary sized matrices.

หมวดหมู่:ทฤษฎีระบบควบคุม
ล
วิรัตน์ กัลยาศิริ

**วิรัตน์ กัลยาศิริ** (4 พฤษภาคม พ.ศ. 2493 – 29 พฤศจิกายน พ.ศ. 2562) อดีตสมาชิกสภาผู้แทนราษฎรจังหวัดสงขลา 4 สมัย

## ประวัติและชีวิตส่วนตัว
วิรัตน์เกิดเมื่อวันที่ 4 พฤษภาคม พ.ศ. 2493 ในครอบครัวชาวไทยเชื้อสายจีนฮกเกี้ยน  โดยเป็นบุตรของทอง (จูเสี่ยน) กัลยาศิริ (แซ่โซว) และ เอ่งห้อง วิไลรัตน์(แซ่เจี้ยน) ที่บ้านบางกล่ำ ตำบลบางกล่ำ อำเภอบางกล่ำจังหวัดสงขลา สำเร็จการศึกษาในระดับประถมศึกษาจากโรงเรียนสตูลวิทยา จังหวัดสตูล ระดับมัธยมศึกษาที่ โรงเรียนมหาวชิราวุธ จังหวัดสงขลา ระดับปริญญาตรีที่ คณะนิติศาสตร์ มหาวิทยาลัยธรรมศาสตร์ และระดับปริญญาโท ที่คณะรัฐประศาสนศาสตรบัณฑิต สถาบันบัณฑิตพัฒนบริหารศาสตร์ 

โดยในวัยเด็ก ฐานะครอบครัวลำบาก วิรัตน์จึงต้องเป็นเด็กวัดอาศัยอยู่ในวัดที่จังหวัดสงขลาอยู่เป็นเวลานานถึง 3 ปี เมื่อเข้ามาเรียนในกรุงเทพมหานคร ที่มหาวิทยาลัยธรรมศาสตร์ ก็อาศัยอยู่ที่วัดราชนัดดาอยู่นานถึง 9 ปี โดยใช้การเดินไป

สำหรับชีวิตครอบครัว ภรรยาของวิรัตน์เคยทำงานเป็นศึกษานิเทศน์เขตพื้นที่จังหวัดสงขลา ทั้งคู่มีบุตรชายและบุตรสาวอย่างละหนึ่งคน โดยทั้งคู่จบการศึกษาจากมหาวิทยาลัยธรรมศาสตร์เช่นเดียวกัน

## การทำงาน
หลังจากจบการศึกษา วิรัตน์ได้เข้าทำงานในบริษัทประกันภัยแห่งหนึ่ง เพื่อทำหน้าที่ส่งเสียน้อง ๆ ในครอบครัว ให้ได้รับการศึกษา ก่อนที่จะเปิดสำนักงานทนายความของตนเอง ที่มีชื่อว่า ทนายความวิรัตน์ กัลยาศิริ

## งานการเมือง
วิรัตน์เข้าสู่วงการการเมืองด้วยการเป็นสมาชิกสภาจังหวัดสงขลา ก่อนที่จะลงสมัครรับเลือกตั้งสมาชิกสภาผู้แทนราษฎรครั้งแรกในปี พ.ศ. 2547 สังกัดพรรคประชาธิปัตย์ โดยเป็นการเลือกตั้งซ่อม ซึ่งได้รับเลือกตั้งเป็นครั้งแรก และได้รับเลือกตั้ง จนถึง พ.ศ. 2554 รวม 4 สมัย

เขาได้รับแต่งตั้งเป็นประธานคณะกรรมาธิการการคมนาคมในสภาผู้แทนราษฎรไทย ชุดที่ 24

### สมาชิกสภาผู้แทนราษฎร
วิรัตน์ กัลยาศิริ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรจังหวัดสงขลา เขต 3 แทนตำแหน่งที่ว่าง พ.ศ. 2547 สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดสงขลา สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดสงขลา สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอหาดใหญ่
หมวดหมู่:ชาวไทยเชื้อสายฮกเกี้ยน
หมวดหมู่:ทนายความชาวไทย
หมวดหมู่:นักกฎหมายชาวไทย
หมวดหมู่:นักการเมืองจากจังหวัดสงขลา
หมวดหมู่:สมาชิกสภาผู้แทนราษฎรจังหวัดสงขลา
หมวดหมู่:นักการเมืองพรรคประชาธิปัตย์
หมวดหมู่:บุคคลจากโรงเรียนสตูลวิทยา
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลในประวัติศาสตร์ไทย พ.ศ. 2516–2544
1 E1

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 10 ถึง 100 (101 และ 102)

__TOC__

----
**[[1 E0|ค่าที่น้อยกว่า 10]]**
----
#### คณิตศาสตร์
* เลขฐานสิบเป็นเลขที่ใช้ในชีวิตประจำวัน มี 10 ค่า คือ 0-9
* เลขฐานสิบหก เป็นเลขฐานที่ใช้ในการประมวลผลข้อมูลบนคอมพิวเตอร์ มี 16 ค่า ประกอบไปด้วย 0,1,2,3,4,5,6,7,8,9,A,B,C,D,E,F ค่า 6 ตัว หลัง เป็นอักษรภาษาอังกฤษ
* เลขฐานสามสิบสอง เป็นเลขฐานที่ใช้ในการเข้ารหัส, คำสั่งควบคุมเครื่อง มี 32 ค่า ประกอบไปด้วย 0,1,2,3,4,5,6,7,8,9,A,B,C,D,E,F,G,H,I,J,K,L,M,N,O,P,Q,R,S,T,U,V ค่า 22 ตัว หลัง เป็นอักษรภาษาอังกฤษ
* เลขฐานสามสิบหก  มี 36 ค่า ประกอบไปด้วย 0,1,2,3,4,5,6,7,8,9,A,B,C,D,E,F,G,H,I,J,K,L,M,N,O,P,Q,R,S,T,U,V,W,X,Y,Z ค่า 26 ตัว หลัง เป็นอักษรภาษาอังกฤษ
* ในรูบิคมีช่องทั้งหมด 54 ช่อง

#### การปกครอง
* ประเทศในอาเซียนมี 10 ประเทศ คือ ไทย พม่า เวียดนาม ลาว มาเลเซีย กัมพูชา สิงคโปร์ บรูไน อินโดนีเซีย และ ฟิลิปปินส์
* จังหวัดในประเทศไทยมี 77 จังหวัด
#### ภาษา
* มีอักษรภาษาอังกฤษทั้งหมด 26 ตัว
* มีอักษรในภาษาไทยทั้งหมด 44 ตัว
#### มนุษย์
* คนเรามีนิ้ว (อวัยวะ)ทั้งหมด 20 นิ้ว
#### ดาราศาสตร์
* ดาวบริวารของดาวเนปจูนมี 13 ดวง
* ดาวบริวารของดาวยูเรนัสมี 27 ดวง
* ดาวบริวารของดาวเสาร์มี 62 ดวง
* ดาวบริวารของดาวพฤหัสบดีมี 63 ดวง


----
**[[1 E2|ค่าที่มากกว่า 99]]**
----


## ดูเพิ่ม
* อันดับของขนาด (จำนวน)

+2
รายพระนามคู่อภิเษกสมรสในพระมหากษัตริย์ฮาวาย

ราชอาณาจักรฮาวายก่อตั้งโดยพระเจ้าคาเมฮาเมฮาที่ 1 (หรือที่รู้จักกันในพระนามคาเมฮาเมฮามหาราช) ในปี 1795 หลังจากทรงพิชิตเกาะส่วนใหญ่ในหมู่เกาะฮาวาย ราชวงศ์ของพระองค์สืบทอดต่อมาจนกระทั่งสมเด็จพระราชินีนาถลีลีโอกาลานี ซึ่งทรงถูกปลดออกจากราชบัลลังก์โดยการปฏิวัติอเมริกาในปี 1893  พระเจ้าคาเมฮาเมฮาที่ 1 มีพระชายามากมายหลายองค์ (บางทีอาจจะมากกว่า 21 องค์) แต่องค์ที่ทรงโปรดปรานที่สุดคือสมเด็จพระราชินีคาอาฮูมานู

## รายพระนามคู่อภิเษกสมรสในพระประมุขแห่งฮาวาย
พระมเหสีของพระเจ้าคาเมฮาเมฮาที่ 1 ที่ไม่ได้กล่าวถึงในรายพระนามนี้คือสมเด็จพระราชินีคิโอปูโอลานิ เป็นพระมเหสีที่ดำรงพระยศสูงสุด สมเด็จพระราชินีคาลาคัว คาเฮอิเฮอิมาลิเอ พระขนิษฐาของสมเด็จพระราชินีคาอาฮูมานู และอีกหลายพระองค์ พระโอรสของพระเจ้าคาเมฮาเมฮาที่ 1 พระเจ้าคาเมฮาเมฮาที่ 2 มีพระมเหสี 5 พระองค์ ได้แก่ สมเด็จพระราชินีคามามาลู สมเด็จพระราชินีเคคาอูโอโนฮี สมเด็จพระราชินีเปาอาฮี สมเด็จพระราชินีคินาอู และสมเด็จพระราชินีเคคาเอาอูโนฮี พระเจ้าคาเมฮาเมฮาที่ 3 ทรงเป็นกษัตริย์องค์แรกของฮาวายที่มีพระมเหสีเพียงพระองค์เดียว สมเด็จพระราชินีเอ็มมา นาเอเป็นสมเด็จพระราชินีองค์แรกและองค์เดียวที่ทรงเป็น ฮาปา ฮาโอล (มีเชื้อสายชาวพื้นเมืองฮาวายบางส่วน) จอห์น โอเวน โดมินิส ผู้ที่เป็นชาวอเมริกันโดยสายเลือดเป็นเจ้าชายพระราชสวามีเพียงพระองค์เดียว จากการอภิเษกสมรสกับสมเด็จพระราชินีนาถลิลิอัวคาลานี คู่อภิเษกสมรสทุกพระองค์ยกเว้นเจ้าชายโดมินิสมีพระชนมายุยืนยาวกว่าพระมหากษัตริย์

### ราชวงศ์คาเมฮาเมฮา


### ราชวงศ์คาลาคาอัว


หมวดหมู่:คู่อภิเษกสมรสในพระมหากษัตริย์ฮาวาย
ฮ
สมาพันธ์ฟุตบอลบราซิล

**สมาพันธ์ฟุตบอลบราซิล** () หรือ **เซเบเอฟี** () เป็นสมาคมฟุตบอลของประเทศบราซิล ก่อตั้งเมื่อวันที่ 8 มิถุนายน พ.ศ. 2457 ในชื่อ "สมาพันธ์กีฬาบราซิล" หรือ "เซเบเด" () และเป็นสมาชิกฟีฟ่า เมื่อ พ.ศ. 2466

## แหล่งข้อมูลอื่น
*เว็บไซต์ทางการ 
*บราซิล  ในเว็บไซต์ฟีฟ่า
*บราซิล ในเว็บไซต์คอนเมบอล 

หมวดหมู่:ฟุตบอลในประเทศบราซิล
หมวดหมู่:สมาชิกคอนเมบอล
สนามกีฬาแห่งชาติมาแน การิงชา

**สนามกีฬาแห่งชาติบราซิเลีย มาแน การิงชา** () หรือที่รู้จักกันในชื่อ **สนามกีฬาแห่งชาติมาแน การิงชา**, **สนามกีฬาแห่งชาติบราซิเลีย** หรือเรียกสั้น ๆ ว่า **มาแน การิงชา** เป็นสนามกีฬาที่ตั้งอยู่ในกรุงบราซิเลีย ประเทศบราซิล ใช้จัดการแข่งขันกีฬาได้หลายประเภท แต่มักจะถูกใช้จัดการแข่งขันฟุตบอล สนามแห่งนี้สามารถจุผู้คนได้ 70,064 คน หลังจากการปรับปรุงสนามใหม่ ชื่อสนามตั้งเพื่อเป็นเกียรติแก่มาแน การิงชา นักฟุตบอลที่เป็นผู้ชนะเลิศการแข่งขันฟุตบอลโลก 1958 และฟุตบอลโลก 1962 ร่วมกับทีมชาติบราซิล

## อ้างอิง

หมวดหมู่:สนามกีฬาในประเทศบราซิล
หมวดหมู่:สนามกีฬาในโอลิมปิกฤดูร้อน 2016
หมวดหมู่:สนามกีฬาฟุตบอลโลก 2014

หมวดหมู่:สนามกีฬาแห่งชาติ
หมวดหมู่:สิ่งก่อสร้างในบราซิเลีย
อาเรนาโกริงชังส์

**อาเรนาจีเซาเปาลู** () หรือ **อาเรนาโกริงชังส์** () เป็นสนามฟุตบอลที่กำลังก่อสร้าง ตั้งอยู่ในเขตอีตาเกรา เมืองเซาเปาลู ประเทศบราซิล และสปอร์ตคลับคอรินเทียนส์เปาลิสตา จะใช้สนามนี้เป็นสนามเหย้าแทนอิสตาจีอูดูปากาเองบู โดยแผนงานก่อสร้างถูกยืนยันเมื่อวันที่ 27 สิงหาคม พ.ศ. 2553 โดยประธานสมาคมฟุตบอลบราซิล และผู้ว่าการของรัฐ ซึ่งตามแผนจะเปิดใช้เมื่อปี พ.ศ. 2556 และจะมีความจุ 48,000 ที่นั่ง แต่จะเพิ่มอีก 20,000 ที่นั่งในการแข่งขันฟุตบอลโลก 2014 และ พาราลิมปิกฤดูร้อน 2016

## อ้างอิง

## แหล่งข้อมูลอื่น
*Templos do Futebol 

หมวดหมู่:สนามกีฬาฟุตบอลโลก 2014
หมวดหมู่:สนามกีฬาในโอลิมปิกฤดูร้อน 2016
หมวดหมู่:สนามฟุตบอลในประเทศบราซิล
หมวดหมู่:สิ่งก่อสร้างตั้งแต่ พ.ศ. 2554
หมวดหมู่:สโมสรกีฬาโกริงชังส์เปาลิสตา
หมวดหมู่:สนามกีฬาในเซาเปาลู
ทาแมนดัว

**ทาแมนดัว** เป็นตัวกินมดสกุลหนึ่ง ใช้ชื่อวิทยาศาสตร์ว่า *Tamandua* ซึ่งคำว่า *tamanduá* นี้เป็นภาษาตูเปียนแปลว่า "ตัวกินมด"

ทาแมนดัว เป็นตัวกินมดที่มีขนาดกลาง มีความยาวเต็มที่ตั้งแต่ปลายปากจรดหางราว 100 เซนติเมตร หรือ 1 เมตร ทาแมนดัวมีลิ้นที่เรียวยาวสามารถยืดหดเข้าไปในปากได้อย่างรวดเร็ว เพื่อตวัดเอาแมลงขนาดเล็กกินเป็นอาหาร

ทาแมนดัว มีขนปกคลุมตลอดทั้งลำตัวและมีผิวหนังที่หนาเพื่อป้องกันตัวจากการถูกกัดหรือโจมตีโดยแมลงที่เป็นอาหาร แต่ปลายหางของทาแมนดัวนั้นเป็นเกล็ดขนาดเล็ก ๆ ซึ่งปลายหางนั้นสามารถใช้เกาะเกี่ยวกับกิ่งไม้หรือต้นไม้ได้เป็นอย่างดี เมื่อแลมองไกล ๆ จะเหมือนกับว่ามีแขนที่ 5 เนื่องจากทาแมนดัวเป็นตัวกินมดที่หากินและใช้ชีวิตอยู่บนต้นไม้เป็นหลัก 

มีกรงเล็บตีนหน้าที่แหลมคม ใช้สำหรับขุดคุ้ยหาแมลงกิน และใช้ในการปีนป่ายต้นไม้ ซึ่งทาแมนดัวเมื่ออาศัยหรือเข้าไปหากินในพื้นที่ใด ๆ ลิงหลายชนิดก็จะไม่เข้าใกล้ และจะหนีไป 

เนื่องจากทาแมนดัวเป็นตัวกินมดที่หากินบนต้นไม้เป็นหลัก ดังนั้นอาหารที่กินส่วนใหญ่จะเป็น มด มากกว่าจะเป็นปลวก ซึ่งเป็นแมลงที่ทำรังบนพื้นดินมากกว่า และถึงแม้ว่าทาแมนดัวจะไม่มีฟัน แต่เมื่อถูกคุกคามหรือถูกจับด้วยมนุษย์ ก็จะหันมากัดด้วยกราม ซึ่งทำให้นักวิทยาศาสตร์ผู้ศึกษาทาแมนดัวต้องสวมเครื่องป้องกันตลอดทั้งแขน นอกจากนี้แล้วยังสามารถที่จะยืนด้วย 2 ขาหลังได้ โดยยกกรงเล็บตีนหน้าขึ้นเพื่อการป้องกันตัว

ทาแมนดัว เป็นสัตว์ที่กระจายพันธุ์ในป่าดิบตั้งแต่อเมริกากลาง จนถึงทวีปอเมริกาใต้ เป็นสัตว์ที่หากินในเวลากลางคืนเป็นหลัก แต่ก็สามารถหากินในเวลากลางวันได้ด้วยเช่นกัน โดยปกติเป็นสัตว์ที่พบเห็นตัวได้ยาก เนื่องจากค่อนข้างเก็บตัวและขี้อาย และจากการค้นพบเมื่อไม่นานมานี้ พบว่า ทาแมนดัวยังใช้กรงเล็บหน้าในการผ่าลูกปาล์มที่เพิ่งสุกแยกออก เพื่อใช้ลิ้นตวัดกินน้ำและเนื้อผลของลูกปาล์มกินเป็นอาหารได้อีกด้วย ซึ่งพฤติกรรมนี้เชื่อว่าเป็นพฤติกรรมที่มาจากการเรียนรู้ หรือสั่งสอนกันมาจากรุ่นต่อรุ่น เพื่อเป็นการปรับตัวให้เข้ากับสภาพแวดล้อม

## การจำแนก
แบ่งออกได้เป็น 2 ชนิด
**[[Tamandua tetradactyla]]* (ทาแมนดัวใต้)
**[[Tamandua mexicana]]* (ทาแมนดัวเหนือ)

## อ้างอิง

## แหล่งข้อมูลอื่น

หมวดหมู่:ตัวกินมด
หมวดหมู่:สัตว์ที่พบในอเมริกากลาง
หมวดหมู่:สัตว์ที่พบในทวีปอเมริกาใต้
สมการซิลเวสเตอร์

**สมการซิลเวสเตอร์**  () มักพบในทฤษฎีระบบควบคุม คือสมการเมทริกซ์ ในรูปแบบ
:A X + X B = C
โดยที่ A, B, X, C คือ n \times n เมทริกซ์ A, B, C เป็นเมทริกซ์ทราบค่า และ X คือเมทริกซ์ตัวแปรที่เราต้องการหาค่า

## เงื่อนไขการมีอยู่และความเป็นได้อย่างเดียวของผลตอบ
โดยใช้ ผลคูณโคนเน็กเกอร์ (Kronecker product) และตัวดำเนินการที่ทำการเรียงซ้อนคอลัมน์ vectorization operator (\operatorname{vec}) เราสามารถเขียนสมการในรูปแบบใหม่ได้เป็น

: (I_n \otimes A +  B^T \otimes I_n) \operatorname{vec}X = \operatorname{vec}C
โดยที่ I_n คือ n \times n เมทริกซ์เอกลักษณ์ ในรูปแบบนี้เราจะเห็นได้ว่า สมการซิลเวสเตอร์ สามารถเขียนได้อยู่ในรูป ระบบเชิงเส้น ที่มีมิติขนาด n^2 \times n^2

หมายเหตุ:  อย่างไรก็ดีการเขียนสมการซิลเวสเตอร์ ในรูปแบบนี้ไม่เป็นที่แนะนำกับการใช้ในการหาผลตอบเชิงเลข (numerical solution) เพราะเป็นการใช้ขั้นตอนการคำนวณที่มากเกินไปและจะทำให้เกิดข้อผิดพลาดได้

ถ้า A=ULU^{-1} และ B^T=VMV^{-1} อยู่ในรูปแบบบัญญัติจอร์แดน (Jordan canonical form) ของ A และ B^T แล้ว และ \lambda_i และ \mu_j คือ ค่าลักษณะเฉพาะ (eigenvalue) ของ A และ B^T ตามลำดับ แล้ว เราสามารถเขียนสมการในรูป
:I_n \otimes A +  B^T \otimes I_n = (V\otimes U) (I_n \otimes L +  M \otimes I_n) (V \otimes U) ^{-1}
เนื่องจาก  (I_n \otimes L +  M \otimes I_n) คือ เมทริกซ์สามเหลี่ยมบน (upper triangular) ที่มีสมาชิกตามแนวทแยงเป็น \lambda_i+\mu_j เมทริกซ์ด้านซ้ายมือจะเป็นเมทริกซ์เอกฐาน (singular) ก็ต่อเมื่อ มี i และ j ที่ทำให้ \lambda_i=-\mu_j

ดังนั้น เราสามารถพิสูจน์ว่าสมการซิลเวสเตอร์มีคำตอบที่ไม่ซ้ำ (unique solution) ก็ต่อเมื่อ A และ -B ไม่มีค่าลักษณะเฉพาะที่ร่วมกัน

## คำตอบเชิงเลข
ขั้นตอนวิธีของ บาร์เทล และ ชวาร์ซ‎ (Bartels–Stewart algorithm) สามารถหาคำตอบของสมการซิลเวสเตอร์ โดยการเปลี่ยน A และ B ให้อยู่ในรูปของแบบของชูร์ (Schur form) โดยใช้ ขั้นตอนวิธีคิวอาร์ (QR algorithm) และต่อมาแก้สมการที่ติดในรูปเมทริกซ์สามเหลี่ยมบนด้วย back-substitution ขั้นตอนวิธีดั้งกล่าวมีค่า  O  (n^3)

## ดูเพิ่ม
* สมการเลียปูนอฟ
* สมการริกกาตีเชิงพีชคณิต (Algebraic Riccati equation)

## อ้างอิง

* J. Sylvester, Sur l’equations en matrices px = xq, *C.R. Acad. Sci. Paris*, 99 (1884), pp. 67 – 71,  pp. 115 – 116.

* R. H. Bartels and G. W. Stewart, Solution of the matrix equation AX +XB = C, *Comm. ACM*, 15 (1972), pp. 820 – 826.

* R. Bhatia and P. Rosenthal, How and why to solve the operator equation  AX -XB = Y  ?, *Bull. London Math. Soc.*, 29 (1997), pp. 1 – 21.

* S.-G. Lee and Q.-P. Vu, Simultaneous solutions of Sylvester equations and idempotent matrices separating the joint spectrum, *Linear Algebra and its Applications*, 435 (2011), pp. 2097 – 2109.

## แหล่งข้อมูลอื่น
* Online solver for arbitrary sized matrices.

ซ
ซ
ซ
ยอดแสนไกล แฟร์เท็กซ์

**ยอดแสนไกล แฟร์เท็กซ์** (เกิดวันที่ 1 กรกฎาคม ค.ศ. 1985) เป็นนักมวยไทยชาวไทย และเป็นอดีตแชมป์โลกมวยไทยซูเปอร์เวลเตอร์เวท ของมวยไทยสภามวยโลกด้วยน้ำหนัก 154 ปอนด์ และอดีตแชมป์สนามมวยเวทีลุมพินี 3 สมัยในรุ่นฟลายเวท (112 ปอนด์) และเวลเตอร์เวท (147 ปอนด์) สังกัดอยู่กับค่ายแฟร์เท็กซ์ยิม ในเมืองพัทยา จังหวัดชลบุรี และเป็นแชมป์คนแรกของเดอะ คอนเทนเดอร์เอเชีย

ยอดแสนไกลมีฉายาว่า "มวยคอมพิวเตอร์"  จากสื่อมวลชนของไทยป็นเครื่องพิสูจน์ถึงเทคนิคการต่อสู้ที่สมบูรณ์แบบ

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:คิกบ็อกเซอร์ชาวไทย
หมวดหมู่:นักมวยไทยชาวไทย
หมวดหมู่:นักมวยไทยจากค่ายมวยแฟร์เท็กซ์
หมวดหมู่:นักกีฬาจากจังหวัดหนองบัวลำภู
เหตุเครื่องบินตู-154 ของกองทัพอากาศโปแลนด์ตก พ.ศ. 2553

**เหตุเครื่องบินตู-154 ของกองทัพอากาศโปแลนด์ตก พ.ศ. 2553** เกิดขึ้นเมื่อวันที่ 10 เมษายน 2553 เมื่ออากาศยานตูโปเลฟ ตู-154เอ็มของกองทัพอากาศโปแลนด์ตกใกล้กับนครสโมเลนสค์ ประเทศรัสเซีย ทำให้ทั้ง 96 คนบนเครื่องเสียชีวิต ผู้เสียชีวิตประกอบด้วยประธานาธิบดีแลค กัตชึญสกี กับมาเรีย กัตชึญสกา ภริยา, รือชาร์ด กัตชอรอฟสกี อดีตประธานาธิบดีพลัดถิ่นโปแลนด์, เสนาธิการโปแลนด์กับนายทหารอาวุโสของโปแลนด์คนอื่น ๆ, ประธานธนาคารแห่งชาติโปแลนด์, รัฐมนตรีช่วยว่าการกระทรวงการต่างประเทศโปแลนด์, ข้าราชการโปแลนด์ สมาชิกรัฐสภาโปแลนด์ 15 คน นักบวชอาวุโส อากาศยานดังกล่าวอยู่ในเส้นทางจากกรุงวอร์ซอไปเข้าร่วมเหตุการณ์ครบรอบ 70 ปีการสังหารหมู่กาตึญ ซึ่งอยู่ห่างจากสโมเลนสค์ไปทางตะวันตกประมาณ 19 กิโลเมตร

นักบินพยายามลงจอดที่อากาศยานสโมเลนสค์เหนือ ซึ่งเป็นอดีตฐานทัพอากาศ ท่ามกลางหมอกหนาซึ่งลดทัศนวิสัยลงเหลือประมาณ 500 เมตร อากาศยานอยู่ต่ำเกินไปเมื่อมาถึงลานบิน อากาศยานพุ่งเข้าชนต้นไม้ในหมอก ทำให้พลิกคว่ำ กระทบพื้น แตกเป็นเสี่ยง และมาหยุดอยู่ห่างจากลานบินในพื้นที่ป่า 200 เมตร

วิธีดำเนินการองค์การการบินพลเรือนระหว่างประเทศมอบหมายให้ประเทศรัสเซียรับผิดชอบการสืบสวนเป็นหลัก เพราะอุบัติเหตุดังกล่าวเกิดขึ้นในแผ่นดินรัสเซีย ซึ่งดำเนินไปด้วยความร่วมมือจากนานาประเทศ ประเทศโปแลนด์ก็ตั้งคณะกรรมการของตนขึ้นเพื่อสืบสวนเหตุดังกล่าว และอัยการในทั้งสองประเทศเริ่มการสืบสวนอาชญากรรม รายงานของรัสเซียได้รับการตีพิมพ์เมื่อวันที่ 12 มกราคม 2554 และรายงานของโปแลนด์ได้รับการตีพิมพ์เมื่อวันที่ 29 กรกฎาคม 2554 รายงานทั้งสองฉบับส่วนใหญ่กล่าวโทษอุบัติเหตุดังกล่าวต่อนักบินที่ลดระดับความสูงลงต่ำเกินไปโดยไม่สามารถมองเห็นพื้นดิน รายงานของโปแลนด์ก็วิพากษ์วิจารณ์การจัดระเบียบและผู้นำของกรมการบินพิเศษของโปแลนด์อย่างรุนแรง เช่นเดียวกับพบข้อบกพร่องในการปฏิบัติงานของผู้ควบคุมการจราจรทางอากาศของรัสเซีย และต่อแสงสว่างและเขตประชิดของท่าอากาศยาน แม้จะมีความสงสัยในเบื้องต้น แต่ผลพวงและการสืบสวนอุบัติเหตุมีผลกระทบโดยรวมอบอุ่นระหว่างสองประเทศ ประเทศโปแลนด์รู้สึกว่าการสืบสวนกระทำในรูปแบบที่เปิดเผยและยุติธรรมในภาพรวม ซึ่งตรงข้ามกับการสืบสวนของรัสเซียและโซเวียตในอดีต หลังอุบัติเหตุดังกล่าว รัสเซียตีพิมพ์เอกสารหวงห้ามว่าด้วยการสังหารหมู่กาตึญอย่างเปิดเผย ตลอดจนลดชั้นความลับและตีพิมพ์อีกหลายชิ้น ยิ่งไปกว่านั้น สภาดูมาของรัสเซียยังผ่านข้อมติที่ยอมรับว่าโจเซฟ สตาลิน ผู้นำโซเวียต สั่งการสังหารหมู่กาตึญด้วยตนเอง ภายหลังอนุสรณ์กาตึญเป็นกิจการร่วมระหว่างรัสเซียกับโปแลนด์ ที่ผู้นำทั้งสองประเทศเข้าร่วม

## อ้างอิง

หมวดหมู่:อุบัติเหตุทางการบินในประเทศรัสเซีย
หมวดหมู่:อุบัติเหตุทางการบินในปี พ.ศ. 2553
หมวดหมู่:อุบัติเหตุของเครื่องบินตูโปเลฟ ตู-154
หมวดหมู่:อุบัติเหตุที่เกิดขึ้นกับอากาศยานทางการทหาร
หมวดหมู่:การสังหารหมู่กาตึญ
หมวดหมู่:แคว้นสโมเลนสค์
หมวดหมู่:ความสัมพันธ์โปแลนด์–รัสเซีย
อาสนวิหารออลอรง

**อาสนวิหารออลอรง** () เรียกชื่อเต็มว่า **อาสนวิหารนักบุญมารีย์แห่งออลอรง** () ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลออลอรงซึ่งต่อมาได้ถูกยุบลงเป็นส่วนหนึ่งของมุขมณฑลบายอนตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองออลอรง-แซ็งต์-มารี จังหวัดปีเรเน-อัตล็องติก แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่พระนางมารีย์พรหมจารี

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1939 และยังเป็นส่วนหนึ่งของเส้นทางซานเตียโกเดกอมโปสเตลาในประเทศฝรั่งเศสซึ่งเป็นแหล่งมรดกโลกของยูเนสโกตั้งแต่ปี ค.ศ. 1998

## ประวัติ
อาสนวิหารแห่งออลอรงประกอบด้วยซุ้มประตูทางเข้าด้านหน้าและมุขทางเข้าแบบโรมาเนสก์ โครงสร้างประกอบด้วยบริเวณกลางโบสถ์และช่องทางเดินข้างขนาบสองข้าง ซึ่งแต่ละข้างเป็นที่ตั้งของชาเปลข้างและสักการสถาน บริเวณร้องเพลงสวดชั้นนอกซึ่งเป็นจรมุขยังเป็นที่ตั้งของชาเปลอีก 5 แห่ง

บริเวณกลางโบสถ์และทางเดินข้างสร้างในสมัยคริสต์ศตวรรษที่ 12-13 บริเวณจรมุขรวมทั้งชาเปลที่ตั้งอยู่ด้านในสร้างในสมัยต้นคริสต์ศตวรรษที่ 14 ชาเปลที่ตั้งอยู่บริเวณทางเดินข้างนั้นสร้างต่อมาราวคริสต์ศตวรรษที่ 15 

จากการสำรวจโดยนักประวัติศาสตร์พบว่าแต่เดินอาสนวิหารแห่งนี้สร้างในทรงกางเขนแบบกรีก และยังพบฐานของบริเวณมุขโค้งด้านสกัดแบบครึ่งวงกลมซึ่งได้กลายมาเป็นฐานของสักการสถานซึ่งสร้างต่อมาในคริสต์ศตวรรษที่ 14 เพดานโค้งมีลักษณะเป็นช่องโค้งแบบครึ่งวงกลมและครีบยัน 

บริเวณทางเข้าด้านหน้าเป็นส่วนที่สร้างในสมัยแรกของการก่อสร้างช่วงคริสต์ศตวรรษที่ 11 บริเวณซุ้มประตูมีลักษณะกว้างและลึก เป็นทรงโค้งแบบครึ่งวงกลมรับกับเสาฐานกลมเกลี้ยง ประตูแบ่งเป็นสองบานคู่ หน้าบันประตูโค้งรับน้ำหนักด้วยเสาซึ่งถูกสลักเป็นรูปยักษ์ถูกล่ามโซ่ทำท่าแบกเสา บัวแต่งโค้งเป็นลายดอกและใบไม้ และบุคคลทั้ง 24 ในหนังสือวิวรณ์ บริเวณฐานของหน้าบันประตูแบบครึ่งวงกลมมีรูปสลักนูนต่ำเป็นอัศวินอารักษ์ฝั่งละหนึ่ง

## ระเบียงภาพ

ไฟล์:Oloron SainteMarie Entree.JPG|อาสนวิหารด้านหน้า
ไฟล์:Cathedrale Sainte-Marie Oloron portail.jpg|ซุ้มประตูฝั่งทิศตะวันตกใต้มุขทางเข้า
ไฟล์:Atlantes cathedrale Sainte-Marie Oloron.jpg|บริเวณเสากลางของซุ้มประตูสลักเป็นลาย "ยักษ์ล่ามโซ่"
ไฟล์:Cathedrale Sainte-Marie Oloron portail avaleur.jpg|รายละเอียดบริเวณหน้าบันซุ้มประตู: *คนถูกกิน กับราชานักดนตรีทั้งสอง*
ไฟล์:Oloron Ste-Marie 01.JPG|มุขทางเข้าและหอระฆัง
ไฟล์:Bazas tympan central, moitié droite.JPG|หน้าบันซุ้มประตูกลาง (ซีกขวา)
ไฟล์:Oloron SainteMarie Tour.JPG|มุขทางเข้าและหอระฆัง
ไฟล์:Oloron Ste-Marie 02.JPG|บริเวณพิธีจากด้านข้าง
ไฟล์:Oloron Ste-Marie 05.JPG|แผนผังแสดงที่ตั้งของหลุมฝังศพ
ไฟล์:Oloron Ste-Marie 03.JPG|หลุมฝังศพสมัยยุคกลาง


## อ้างอิง

ออลอรง
หมวดหมู่:สิ่งก่อสร้างในจังหวัดปีเรเน-อัตล็องติก
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกทางวัฒนธรรม
หมวดหมู่:คริสต์ศาสนสถานแบบกอทิก
หมวดหมู่:คริสต์ศาสนสถานแบบโรมาเนสก์
หมวดหมู่:อนุสรณ์สถานทางประวัติศาสตร์แห่งฝรั่งเศส
อาสนวิหารแล็สการ์

**อาสนวิหารแล็สการ์** () เรียกชื่อเต็มว่า **อาสนวิหารแม่พระรับเกียรติยกขึ้นสวรรค์แห่งแล็สการ์** () ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลแล็สการ์ซึ่งต่อมาได้ถูกยุบลงเป็นส่วนหนึ่งของมุขมณฑลบายอนและมุขมณฑลอาแฌ็งตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองแล็สการ์ จังหวัดปีเรเน-อัตล็องติก แคว้นนูแวลากีแตน ประเทศฝรั่งเศส สร้างขึ้นเพื่ออุทิศแด่แม่พระรับเกียรติยกขึ้นสวรรค์

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1840 

## ประวัติ
อาสนวิหารเริ่มก่อสร้างส่วนแรกในบริเวณร้องเพลงสวดในปี ค.ศ. 1120 โดยความสนับสนุนของมุขนายกกี เดอ ลง ต่อมาได้กลายเป็นสุสานหลวงในช่วงปลายคริสต์ศตวรรษที่ 15 และต่อมาได้เสื่อมโทรมลงภายหลังจากการปฏิรูปศาสนาครั้งใหญ่ภายใต้การปกครองของฌาน ดาลแบร ก่อนที่จะถูกโจมตีอย่างหนักโดยกองกำลังฝ่ายโปรเตสแตนต์นำโดยกาบรีแยลที่ 1 แห่งมงกอเมอรี

ต่อมาได้มีการบูรณะครั้งใหญ่ในคริสต์ศตวรรษที่ 17–18 บริเวณร้องเพลงสวดเป็นสถาปัตยกรรมแบบโรมาเนสก์ บริเวณกลางโบสถ์เป็นเพดานโค้งแบบครึ่งวงกลม บริเวณทางเดินข้างเป็นเพดานตรงสันโค้งทรงประทุน ยอดหัวเสาตกแต่งเป็นฉากเรื่องราวของดาเนียล (ผู้เผยพระวจนะ) การประสูติของพระเยซู และการเสียสละของอับราฮัม บริเวณร้องเพลงสวดปูพื้นด้วยงานกระเบื้องโมเสกในสมัยคริสต์ศตวรรษที่ 12 เป็นฉากการล่าสัตว์ อีกทั้งยังมีภาพจิตรกรรมฝาผนังเฟรสโก้งานสมัยคริสต์ศตวรรษที่ 17 ในบริเวณใกล้เคียงด้วย

## สุสานหลวง
ตั้งแต่ช่วงปลายคริสต์ศตวรรษที่ 15 เป็นต้นมา อาสนวิหารแห่งนี้ได้กลายเป็นสุสานหลวงประจำกษัตริย์แห่งนาวาร์ โดยเริ่มจากพระเจ้าฟร็องซัว เฟบุสแห่งนาวาร์ ในปี ค.ศ. 1483 ตามด้วยพระนางกาเตอรีน พระราชินีแห่งนาวาร์ และพระราชสวามี พระเจ้าฌ็องที่ 3 แห่งนาวาร์ และพระราชบุตรและธิดาอีกหลายพระองค์ รวมถึงพระเจ้าอ็องรีที่ 2 แห่งนาวาร์ และพระราชินีมาร์เกอริตแห่งนาวาร์ ซึ่งทั้งสองพระองค์มีฐานะเป็นพระราชอัยกาและอัยยิกาของพระเจ้าอ็องรีที่ 4 แห่งฝรั่งเศส

สันนิษฐานว่าอนุสาวรีย์ต่าง ๆ ที่ใช้ประกอบสุสานหลวงซึ่งสั่งทำโดยพระเจ้าอ็องรีที่ 2 แห่งนาวาร์ ถูกทำลายโดยฝ่ายโปรเตสแตนต์ และทำให้เพดานของสักการสถานแห่งนี้ถล่มลงในปี ค.ศ. 1599 ทำให้ในไม่เหลือสภาพให้เห็น แต่หลังจากการขุดสำรวจในปี ค.ศ. 1928-1929 ทำให้สามารถพบถึงบริเวณที่ตั้งของหลุมฝังพระศพ

## ระเบียงภาพ

ไฟล์:Lescar (Pyr-Atl, Fr) Cathédrale coté porche.JPG|ทิวทัศน์โดยรวม
ไฟล์:Cathédrale Lescar 1.JPG|มุมด้านข้าง (ด้านนอก)
ไฟล์:Lescar Catedral Capitel 1.JPG|หัวเสา
ไฟล์:Mosaique Lescar 1.JPG|โมเสกสมัยคริสต์ศตวรรษที่ 12
ไฟล์:Tombe rois Navarre 1.JPG|หลุมฝังพระศพของอดีตกษัตริย์
ไฟล์:Galactorius.JPG|รูปปั้นนักบุญกาแล็กตัวร์ (อดีตมุขนายก)


## อ้างอิง

แล็สการ์
หมวดหมู่:สิ่งก่อสร้างในจังหวัดปีเรเน-อัตล็องติก
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:คริสต์ศาสนสถานแบบโรมาเนสก์
หมวดหมู่:อนุสรณ์สถานทางประวัติศาสตร์แห่งฝรั่งเศส
ตัวกินมดซิลกี

**ตัวกินมดซิลกี้** หรือ **ตัวกินมดขนนุ่ม** หรือ **ตัวกินมดแคระ** (; ) เป็นตัวกินมดชนิดหนึ่ง จัดเป็นเพียงชนิดเดียวเท่่านั้นที่อยู่ในสกุล *Cyclopes* และเป็นเพียงชนิดเดียวเท่านั้นที่อยู่ในวงศ์ Cyclopedidae ที่ยังคงดำรงเผ่าพันธุ์มาจนถึงปัจจุบัน เพราะอีกสกุลหนึ่ง คือ *[[Palaeomyrmidon]]* นั้นได้สูญพันธุ์ไปแล้วตั้งแต่ยุคไมโอซีนที่อาร์เจนตินา

ตัวกินมดซิลกี้ เป็นตัวกินมดที่มีขนาดเล็กที่สุดในโลก มีความยาวตั้งแต่ปลายปากจรดปลายหาง 35-40 เซนติเมตรเท่านั้น พบกระจายพันธุ์ในป่าของอเมริกากลาง จนถึงตอนเหนือของอเมริกาใต้ในหลายประเทศ แบ่งออกได้เป็น 7 ชนิดย่อย (ดูในตาราง) พบได้ในหลายประเภทของป่า ตั้งแต่ป่าชายเลนในที่ราบต่ำ จนถึงที่ราบสูงที่มีความสูงจากระดับน้ำทะเล 1,500 เมตร (4,900 ฟุต)

ตัวกินมดซิลกี้ มีขนที่อ่อนนุ่มตลอดทั้งตัวสีเทาจนถึงสีเหลือง และมีสีที่หลากหลายออกไปตามแต่ละชนิดย่อย ตามีขนาดเล็กสีดำ มีกรงเล็บหน้าที่แหลมคมใช้สำหรับปีนป่ายต้นไม้ เนื่องจากเป็นตัวกินมดที่อาศัยและหากินบนต้นไม้เป็นหลัก โดยมักจะหากินบนปลา่ยยอดไม้สูง อาหารที่กินจะเป็น มด เป็นอาหารหลัก เป็นสัตว์ที่หากินในเวลากลางคืน ขณะที่เวลากลางวันจะนอนหลับด้วยการขดตัวเป็นวงกลมเหมือนลูกบอลบนต้นไม้

ตัวกินมดซิลกี้ สามารถใช้ปลายหางในการเกาะเกี่ยวต้นไม้เพื่อทรงตัวได้เป็นอย่างดี จึงสามารถป่ายปีนต้นไม้หรือกิ่งไม้ได้เป็นอย่างดี แม้กระทั้งตีลังกาห้อยหัวลงมา และสามารถที่จะยืนด้วยสองขาหลัง ชูขาหน้าและกรงเล็บได้ด้วยเพื่้อเป็นการป้องกันตัว

## อ้างอิง

## แหล่งข้อมูลอื่น
1 E2

สำหรับการเปรียบเทียบอันดับของขนาด (อังกฤษ: orders of magnitude) หน้านี้เป็นเป็นรายชื่อความยาวตั้งแต่ 100 ถึง 1,000 (102 และ 103)

__TOC__

----
**[[1 E1|ค่าที่น้อยกว่า 100]]**
----
#### ไอเอสโอ
* เฮกโต (Hecto)
#### ดาราศาสตร์
*  หรือ อโพฟิส มีเส้นผ่านศูนย์กลาง 280 เมตร
#### รัฐศาสตร์
* ประเทศที่เป็นสมาชิกขององค์การสหประชาชาติมีอยู่ 193 ประเทศ
* ประเทศทั้งหมดบนโลกมี 197 ประเทศ


----
**[[1 E3|ค่าที่มากกว่า 999]]**
----


## ดูเพิ่ม
* อันดับของขนาด (จำนวน)

+3
อาสนวิหารว็องส์

**อาสนวิหารว็องส์** () เรียกชื่อเต็มว่า **อาสนวิหารแม่พระบังเกิดแห่งว็องส์** () ในปัจจุบันมีฐานะเป็นโบสถ์ประจำเขตแพริชนิกายโรมันคาทอลิก ซึ่งในอดีตเคยมีฐานะเป็นอาสนวิหารประจำมุขมณฑลว็องส์ซึ่งต่อมาได้ถูกยุบลงเป็นส่วนหนึ่งของมุขมณฑลนิสตั้งแต่ปี ค.ศ. 1801 เป็นต้นมา (ตามความตกลง ค.ศ. 1801) ตั้งอยู่ที่เมืองว็องส์ในจังหวัดอาลป์-มารีตีม แคว้นพรอว็องซาลป์โกตดาซูร์ ประเทศฝรั่งเศส สร้างขึ้นเพื่อเป็นเกียรติแก่การบังเกิดของพระแม่มารีย์

อาสนวิหารแห่งนี้ได้ขึ้นทะเบียนเป็นอนุสรณ์สถานทางประวัติศาสตร์เมื่อ ค.ศ. 1944 

## ประวัติ
อาสนวิหารแห่งนี้สร้างบนวัดเก่าในสมัยโบราณเพื่อใช้บูชาเทพมาร์ส ซึ่งต่อมากลายเป็นโบสถ์ในสมัยราชวงศ์เมรอแว็งเฌียง ประกอบด้วยลักษณะทางสถาปัตยกรรมแบบผสมผสานระหว่างโรมาเนสก์, กอทิก และบาโรก ภายในอาสนวิหารแบ่งเป็นบริเวณกลางโบสถ์ทั้งหมด 5 ช่วง บริเวณช่องทางเดินข้างเป็นที่ตั้งของหลุมฝังศพของนักบุญล็องแบร์พร้อมคำสดุดี เป็นงานในสมัยคริสต์ศตวรรษที่ 5 และยังพบโลงหินซึ่งปรากฏคำจารึกว่าเป็นหลุมศพของนักบุญเวร็อง (อดีตมุขนายกในสมัยกลางคริสต์ศตวรรษที่ 5) นอกจากนี้ยังพบฉากประดับแท่นบูชาในสมัยคริสต์ศตวรรษที่ 16 ซึ่งตั้งอยู่บริเวณทางเดินข้างอีกด้วย

นอกจากนี้บริเวณเสาต่าง ๆ ยังพบหินสลักแบบสมัยราชวงศ์การอแล็งเฌียง หอล้างบาปยังมีงานกระเบื้องโมเสกผลงานของมาร์ก ชากาล เกี่ยวกับโมเสสแหวกน้ำทะเล

## อ้างอิง

ว็องส์
หมวดหมู่:สิ่งก่อสร้างในจังหวัดอาลป์-มารีตีม
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:อนุสรณ์สถานทางประวัติศาสตร์แห่งฝรั่งเศส
จอร์โจ กีเอลลีนี

**จอร์โจ กีเอลลีนี** (; เกิด 14 สิงหาคม ค.ศ. 1984) เป็นนักฟุตบอลชาวอิตาลี ปัจจุบันเล่นในตำแหน่งเซ็นเตอร์แบ็กให้แก่ลอสแอนเจลิส และทีมชาติอิตาลี

## เกียรติประวัติ

### สโมสร
;ยูเวนตุส
*เซเรียอา (9) :  2011-12, 2012-13, 2013-14, 2014-15, 2015-16, 2016-17, 2017-18, 2018-19, 2019-20
*เซเรียบี (1) : 2006–07
*โคปาอีตาเลีย : รองชนะเลิศ 2011–12 ชนะเลิศ  2014–15, 2015–16, 2016–17, 2017–18
*ซูเปอร์โคปาอีตาเลียนา (3 ) 2012, 2013, 2015

### ทีมชาติ
;ทีมชาติอิตาลี
* ฟุตบอลชิงแชมป์แห่งชาติยุโรป: 2020

### เกียรติส่วนตัว
*กองหลังยอดเยี่ยมประจำปีของเซเรียอา (3): 2008-09, 2009-10, 2010-11

## อ้างอิง

## แหล่งข้อมูลอื่น
*Official Website 
*Profile on Juventus official website
*  National Team Stats  at FIGC official site
*

หมวดหมู่:นักฟุตบอลชาวอิตาลี
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:กัปตันในชุดชนะเลิศฟุตบอลชิงแชมป์แห่งชาติยุโรป
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
หมวดหมู่:นักกีฬาอิตาลีที่เป็นแชมป์ยุโรป
ประพันธ์ บูรณุปกรณ์

**ประพันธ์ บูรณุปกรณ์** (เกิด
12 เมษายน พ.ศ. 2492) อดีตสมาชิกวุฒิสภาจังหวัดเชียงใหม่ และอดีตรองนายกองค์การบริหารส่วนจังหวัดเชียงใหม่ เป็นพี่ชายของปกรณ์ บูรณุปกรณ์ อดีตแกนนำกลุ่มวังบัวบานของพรรคไทยรักไทย

## ประวัติ
ประพันธ์ เกิดเมื่อวันที่ 12 เมษายน พ.ศ. 2492 ที่ตำบลช้างม่อย อำเภอเมือง จังหวัดเชียงใหม่ เป็นบุตรของนายใช้ กับนางจิตรา บูรณุปกรณ์ 

สำเร็จการศึกษาระดับปริญญาตรี จากคณะเกษตร จากมหาวิทยาลัยเกษตรศาสตร์ และปริญญาโท สาขาเศรษฐศาสตร์ จาก MIDDLE TENNESSEE UNIVERSITY ประเทศสหรัฐอเมริกา

## การทำงาน
นายประพันธ์ บูรณุปกรณ์ เป็นนักการเมืองท้องถิ่นในจังหวัดเชียงใหม่ เคยดำรงตำแหน่งรองนายกเทศมนตรีนครเชียงใหม่ รองนายกองค์การบริหารส่วนจังหวัดเชียงใหม่ ในสมัยของนายธวัชวงศ์ ณ เชียงใหม่

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ลงสมัครรับเลือกตั้งสมาชิกสภาผู้แทนราษฎรระบบบัญชีรายชื่อ สังกัดพรรคราษฎร แต่ไม่ได้รับเลือกตั้ง ต่อมาในปี พ.ศ. 2549 ได้ลงสมัครรับเลือกตั้งสมาชิกวุฒิสภาจังหวัดเชียงใหม่ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 และได้รับเลือกตั้งเป็นลำดับที่ 2 รองจากนายแพทย์ไกร ดาบธรรม

ในปี 2561 นายประพันธ์เป็นที่คาดหมายว่าจะลงสมัครรับเลือกตั้งนายกเทศมนตรีนครเชียงใหม่ สืบต่อจากทัศนัย บูรณุปกรณ์ หลานชายที่วางมือทางการเมือง แต่ในที่สุดเขาก็หันไปสนับสนุนบุตรชายคือ อัศนี บูรณุปกรณ์ ลงสมัครแทน

## อ้างอิง

หมวดหมู่:บุคคลจากอำเภอเมืองเชียงใหม่
หมวดหมู่:นักการเมืองจากจังหวัดเชียงใหม่
หมวดหมู่:สมาชิกวุฒิสภาจังหวัดเชียงใหม่
หมวดหมู่:พรรคมหาชน
หมวดหมู่:นักการเมืองพรรคเพื่อไทย
หมวดหมู่:บุคคลจากคณะเกษตร มหาวิทยาลัยเกษตรศาสตร์
หมวดหมู่:สกุลบูรณุปกรณ์
หมวดหมู่:ผู้ดำรงตำแหน่งทางการเมืองท้องถิ่นในจังหวัดเชียงใหม่
วันแชมเปียนชิพ

[left|thumb|200x200px|[ชาตรี ศิษย์ยอดธงเป็นผู้ประกอบการและครูมวยจากประเทศไทยที่รู้จักกันดีในฐานะผู้ก่อตั้งประธานและซีอีโอของ วันแชมเปียนชิพ]]
**วันแชมเปียนชิพ** () เป็นโปรโมเตอร์เกี่ยวกับศิลปะการต่อสู้แบบผสมในประเทศสิงคโปร์ ซึ่งเปิดตัวอย่างเป็นทางการเมื่อวันที่ 14 กรกฎาคม ค.ศ. 2011  และเป็นที่รู้จักอย่างกว้างขวางว่าเป็นโปรโมเตอร์ศิลปะการต่อสู้แบบผสมที่ใหญ่ที่สุดในทวีปเอเชีย

## อ้างอิง

## แหล่งข้อมูลอื่น
* List of Events on Sherdog

หมวดหมู่:องค์กรเกี่ยวกับศิลปะการต่อสู้แบบผสม
เกลาดีโอ มาร์กีซีโอ

**เกลาดีโอ มาร์กีซีโอ** () เกิดเมื่อวันที่ 19 มกราคม ค.ศ. 1986 เป็นอดีตนักฟุตบอลชาวอิตาลี เคยเล่นให้กับยูเวนตุสในเซเรียอา และทีมชาติอิตาลี ในตำแหน่งกองกลาง

## เกียรติประวัติ

### สโมสร
;ยูเวนตุส
*เซเรียอา (1) : 2011–12
*เซเรียบี (1) : 2006–07
*โกปปาอีตาเลีย : รองชนะเลิศ 2011–12
*ซูแปร์โกปปาอีตาเลียนา (1) 2012

### ทีมชาติ
;ทีมชาติอิตาลี
* ฟุตบอลชิงแชมป์แห่งชาติยุโรป รองชนะเลิศ: 2012
## อ้างอิง

*
*

## แหล่งข้อมูลอื่น
*Juventus  official profile 
*Profile  on Italian FA official website 
*
*Personal Website
*Statistics  on Lega Serie A website 

หมวดหมู่:นักฟุตบอลชาวอิตาลี
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลโลก 2010
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:กองหลังฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นสโมสรฟุตบอลเซนิตเซนต์ปีเตอส์เบิร์ก
ชเต็ฟฟัน ลิชท์ชไตเนอร์

**ชเต็ฟฟัน ลิชท์ชไตเนอร์** (; เกิด 16 มกราคม ค.ศ. 1984) เป็นอดีตนักฟุตบอลชาวสวิสในตำแหน่งปีกขวา สโมสรล่าสุดที่เขาเล่นคือเอ็ฟเซ เอาคส์บวร์ค เขาเคยเล่นให้กับทีมชาติสวิตเซอร์แลนด์ตั้งแต่ ค.ศ. 2006 ถึง 2019 ลงเล่นทั้งสิ้น 108 นัด ยิงได้ 8 ประตู นับเป็นผู้เล่นที่ลงเล่นให้กับทีมชาติสวิตเซอร์แลนด์มากเป็นอันดับที่สาม โดยเขาเป็นตัวแทนของชาติในการแข่งขันฟุตบอลชิงแชมป์แห่งชาติยุโรปสองครั้งและฟุตบอลโลกสามครั้ง เขาเคยได้รับรางวัลนักฟุตบอลสวิสยอดเยี่ยมแห่งปีใน ค.ศ. 2015

## เกียรติประวัติ
;กราสฮอปเปอร์คลับซูริก
*สวิสลีก: 2002–03

;ลัตซีโย
*โกปปาอีตาเลีย: 2008–09
*ซูแปร์โกปปาอีตาเลียนา: 2009

;ยูเวนตุส
*เซเรียอา: 2011–12 2012–13 2013–14 2014–15 2015–16
*ซูแปร์โกปปาอีตาเลียนา: 2012 2013 2015
*โกปปาอีตาเลีย: 2014–15 2015–16

## อ้างอิง

## แหล่งข้อมูลอื่น

*Profile  on Juventus website
*Profile on Swiss FA website  
*ESPN Profile
*

หมวดหมู่:บุคคลจากรัฐลูเซิร์น
หมวดหมู่:นักฟุตบอลชาวสวิส
หมวดหมู่:กองหลังฟุตบอล
หมวดหมู่:ผู้เล่นในสวิสซูเปอร์ลีก
หมวดหมู่:ผู้เล่นในลีกเอิง
หมวดหมู่:ผู้เล่นในเซเรียอา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นกราสฮอปเปอร์คลับซูริก
หมวดหมู่:ผู้เล่นล็อสก์ลีล
หมวดหมู่:ผู้เล่นสโมสรกีฬาลัตซีโย
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลเอาคส์บวร์ค
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นในฟุตบอลโลก 2014
หมวดหมู่:ผู้เล่นในฟุตบอลชิงแชมป์แห่งชาติยุโรป 2016
หมวดหมู่:ผู้เล่นในฟุตบอลโลก 2018
เอ็นจีซี 2207 และไอซี 2163

**เอ็นจีซี 2207 และไอซี 2163** () เป็นดาราจักรชนิดก้นหอยคู่ที่กำลังชนกันอยู่ มันมีระยะทางอยู่ประมาณ 80 ล้านปีแสงในกลุ่มดาวสุนัขใหญ่ ดาราจักรทั้งสองถูกค้นพบโดย จอห์น เฮอร์เชล ในปี ค.ศ.1835

## ดูเพิ่ม
*การชนกันของดาราจักรแอนดรอเมดากับทางช้างเผือก
*ดาราจักรหนวดแมลง
*อาร์ป 299

## อ้างอิง

## แหล่งข้อมูลอื่น

* HST: A grazing encounter between two spiral galaxies
* NGC 2207/IC 2163 
* NGC 2207 at ESA/Hubble 
* Spitzer Space Telescope page on NGC 2207 and IC 2163

หมวดหมู่:ดาราจักรชนิดก้นหอยมีคาน
หมวดหมู่:ดาราจักรแปลก
หมวดหมู่:ดาราจักรปฏิสัมพันธ์
หมวดหมู่:กลุ่มดาวหมาใหญ่
หมวดหมู่:วัตถุท้องฟ้าของเอ็นจีซี
หมวดหมู่:วัตถุท้องฟ้าของไอซี
หมวดหมู่:วัตถุท้องฟ้าของพีจีซี
หมวดหมู่:มหานวดารา
สมการเชบีเชฟ

**สมการเชบีเชฟ** () คือสมการอนุพันธ์กำลังสองสามัญเชิงเส้น (second order linear Ordinary differential equation) ซึ่งมีรูปแบบดังนี้

:(1-x^2) {d^2 y \over d x^2} - x {d y \over d x} + p^2 y = 0 

โดย p ค่าคงที่จำนวนจริง สมการนี้ตั้งตามชื่อของนักคณิตศาสตร์ชาวรัสเซีย ฟับนูตี เชบีเชฟ (Pafnuty Chebyshev)

ผลตอบจะอยู่ในรูปของอนุกรมค่าที่ยกกำลัง (Power series):

:y = \sum_{n=0}^\infty a_nx^n

โดยที่ค่าสัมประสิทธิ์ต้องสอดคล้องกับความสัมพันธ์เวียนเกิด (recurrence relation) ดังต่อไปนี้

: a_{n+2} = {(n-p) (n+p) \over (n+1) (n+2) } a_n 

จากการทดสอบด้วยอัตราส่วน (ratio test) กับความสัมพันธ์เวียนเกิดข้างต้น จะพบว่าค่าในอนุกรมดังกล่าวจะลู่เข้า (converge) ในช่วง  x \in [-1,1] 

ความสัมพันธ์เวียนเกิดข้างต้นนี้เราสามารถกำหนดค่าเริ่มต้นสำหรับ a_0 และ a_1 ได้ ซึ่งทำให้ได้ผลตอบในปริภูมิสองมิติที่เป็นอิสระต่อกัน เช่นหากลองเลือกให้ a_0 และ a_1 มีค่าเป็น 0 และ 1

กรณี a_0 = 1 ; a_1 = 0 จะได้
:F(x) = 1 - \frac{p^2}{2!}x^2 + \frac{(p-2)p^2(p+2)}{4!}x^4 - \frac{(p-4)(p-2)p^2(p+2)(p+4)}{6!}x^6 + \cdots 

และ

กรณี a_0 = 0 ; a_1 = 1 จะได้

:G(x) = x - \frac{(p-1)(p+1)}{3!}x^3 + \frac{(p-3)(p-1)(p+1)(p+3)}{5!}x^5 - \cdots 

ซึ่งผลตอบในรูปแบบทั่วไปเกิดมาจากผลรวมเชิงเส้น (linear combination) ของสองผลตอบข้างต้นนี้

เมื่อ p เป็นจำนวนเต็มบวก ฟังก์ชันใดฟังก์ชันหนึ่งที่กล่าวมาข้างต้นจะมีลำดับที่จำกัด โดยที่ ฟังก์ชัน F จะมีพจน์ถึงแค่ x^p เมื่อ p เป็นจำนวนคู่ และในทางกลับกัน ฟังก์ชัน G จะมีพจน์ถึงแค่ x^p เมื่อ p เป็นจำนวนคี่ ซึ่งส่งผลให้ลำดับของอนุกรมผลตอบจะมีลำดับจำกัดอยู่แค่ลำดับ p และเป็นเพียงพหุคูณของ พหุนามเชบีเชฟ (Chebyshev polynomial) ลำดับ p เท่านั้นเอง ดังจะเขียนเป็นความสัมพันธ์ได้ดังนี้

:T_p(x) = (-1)^{p/2}\ F(x)\, ถ้า p เป็นจำนวนคู่ 
:T_p(x) = (-1)^{(p-1)/2}\ p\ G(x)\, ถ้า p เป็นจำนวนคี่
โดยที่ T_p(x) คือ พหุนามเชบีเชฟ ลำดับ p

อนึ่ง เราสามารถหาผลตอบได้ในกรณีที่ p เป็นจำนวนเต็มลบได้เช่นกัน เพียงแต่ว่าผลตอบที่ได้นั้นจะซ้ำกับผลตอบในกรณีที่ p เป็นจำนวนเต็มบวก อันเนื่องมาจากสมการเชบีเชพนี้มีคุณสมบัติไม่ไม่แปรเปลี่ยน (invariant) ภายใต้การแทนค่าระหว่าง p และ -p นั้นเอง

## อ้างอิง

*สมการเชบีเชฟ จากเว็ปของแพลเนตแมธ

ช
14 เฮอร์คิวลีส บี

**14 เฮอร์คิวลีส บี** () หรือเรียกอีกชื่อหนึ่งว่า **14 เฮอร์ บี** () เป็นดาวเคราะห์นอกระบบที่อยู่ห่างจากโลกประมาณ 59 ปีแสง โคจรอยู่รอบดาวฤกษ์14 เฮอร์คิวลีส ที่มีมวลซึ่งแนวโน้มว่าจะทำให้โลกของดาวเคราะห์คล้ายดาวพฤหัสบดีประมาณขนาดเดียวกันเป็นดาวพฤหัสบดี แต่มีขนาดใหญ่

## อ้างอิง

## แหล่งข้อมูลอื่น
* 
* 
* 

หมวดหมู่:ดาวเคราะห์นอกระบบ
หมวดหมู่:กลุ่มดาวเฮอร์คิวลีส
หมวดหมู่:ดาวเคราะห์ก๊าซยักษ์
หมวดหมู่:ดาวเคราะห์นอกระบบที่ค้นพบในปี พ.ศ. 2541
หมวดหมู่:ดาวเคราะห์นอกระบบที่ตรวจพบโดยวิธีวัดความเร็วแนวเล็ง
อาสนวิหารตูร์

**อาสนวิหารตูร์** () เรียกชื่อเต็มว่า **อาสนวิหารนักบุญกาเซียงแห่งตูร์** () เป็นอาสนวิหารโรมันคาทอลิก เป็นที่ตั้งของมุขนายก ประจำมุขมณฑลตูร์ ตั้งอยู่ที่เมืองตูร์ จังหวัดแอ็งเดรลัวร์ แคว้นซ็องทร์-วาลเดอลัวร์ ประเทศฝรั่งเศส สร้างขึ้นเพื่ออุทิศให้นักบุญกาเซียงแห่งตูร์ อดีตมุขนายกผู้ก่อตั้งมุขมณฑลตูร์ในคริสต์ศตวรรษที่ 3  

อาสนวิหารแห่งตูร์ได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862

## ประวัติ
150px|thumb|left|ด้านใน
left|thumb|150px|บริเวณร้องเพลงสวด
อาสนวิหารสร้างระหว่างปี ค.ศ. 1170 ถึง ค.ศ. 1547 ในขณะนั้นตั้งอยู่ระหว่างปลายสะพานทิศใต้จากที่ข้ามแคว้นลัวร์มุ่งหน้าจากปารีสไปยังทิศตะวันตกเฉียงใต้ของฝรั่งเศส อาสนวิหารหลังนี้สร้างบนฐานเดิมของวิหารเก่าแบบโรมาเนสก์ โดยเริ่มจากบริเวณแขนกางเขนฝั่งทิศใต้และหอทั้งสองเมื่อ ค.ศ. 1170 บริเวณร้องเพลงสวดสร้างเมื่อ ค.ศ. 1236 ถึง ค.ศ. 1279 โดยเอเตียน เดอ มงตาญ ส่วนที่ใช้เวลาการก่อสร้างยาวนานที่สุดคือบริเวณกลางโบสถ์ ซึ่งสถาปนิกซีมง ดูว์ มอง ได้สร้างส่วนแขนกางเขนและตามด้วยบริเวณกลางโบสถ์ซึ่งประกอบด้วยหกช่วงเพดาน บริเวณทางเดินข้างและ]]ชาเปล]]สร้างในคริสต์ศตวรรษที่ 14 โดยบริเวณกลางโบสถ์สองช่วงแรกนั้นใกล้เคียงกับของวิหารหลังเดิมซึ่งสร้างในช่วงคริสต์ศตวรรษที่ 12 ในที่สุดบริเวณกลางโบสถ์ก็เสร็จสิ้นในคริสต์ศตวรรษที่ 15 โดยทีมสถาปนิกฌ็อง เดอ ดามาร์แต็ง, ฌ็อง ปาแป็ง และฌ็อง ดูว์ร็อง ด้วยเงินทุนจากพระเจ้าชาร์ลที่ 7 แห่งฝรั่งเศส และดยุคฌ็องที่ 5 แห่งเบรอตาญ 

ในระหว่างการก่อสร้างอาสนวิหารหลังนี้ บริเวณกลางโบสถ์ได้ขยายยาวขึ้นไปทางทิศตะวันตกและถูกขนาบทางเข้าด้วยหอทั้งสองซึ่งทั้งหมดนี้ล้วนตั้งอยู่นอกตัวเมืองเก่าตูร์ ทำให้สามารถมองเห็นแนวกำแพงเมืองเก่าได้จากบนหอฝั่งทิศเหนือ หอทั้งสองนั้นสร้างเสร็จช่วงกลางคริสต์ศตวรรษที่ 16 ฝั่งทิศเหนือโดยปีแยร์ วาล็องส์ ในปี ค.ศ. 1507 และฝั่งทิศใต้โดยปีแยร์ กาดีเย ในปี ค.ศ. 1356 อาสนวิหารได้เปลี่ยนชื่อเพื่ออุทิศแด่นักบุญกาเซียงแห่งตูร์

บริเวณด้านหน้าของวิหารนั้นจะพบว่าบริเวณด้านล่างซึ่งมักจะเป็นที่ตั้งของรูปปั้นต่าง ๆ ได้ถูกทำลายลงโดยกองทัพฝ่ายโปรเตสแตนต์ในช่วงสงครามศาสนาฝรั่งเศส แต่อย่างไรก็ตาม ยังคงพบงานศิลปะและสถาปัตยกรรมที่จัดว่าสวยงามและละเอียดอ่อนอีกมากมายซึ่งเป็นหลักฐานมาถึงยุคปัจจุบัน

## ขนาด
thumb|left|150px|แผนผังของอาสนวิหาร
* ความยาวรวม : 
* ความกว้างรวม : 
* ความกว้างของแขนกางเขน : 
* ความสูงจรดเพดาน :  ( ที่อาสนวิหารชาทร์)
* ความสูงบริเวณทางเดินข้าง : 
* ความสูงของหอฝั่งทิศเหนือ : 
* ความสูงของหอฝั่งทิศใต้ : 

เนื่องจากการก่อสร้างของอาสนวิหารซึ่งกินเวลานานมาก โดยรวมแล้วถือว่าเป็นสถาปัตยกรรมทางคริสต์ศาสนาของประเทศฝรั่งเศสที่สวยงามและซับซ้อนที่สุดในสมัยคริสต์ศตวรรษที่ 12 ถึง 16 อนึ่งบริเวณฐานเสาและครีบยันของหอทั้งสองสร้างในสมัยโรมาเนสก์ การตกแต่งรายละเอียดทั้งหมดเป็นแบบกอทิก และบริเวณยอดของหอทั้งสองนั้นเป็นแบบสถาปัตยกรรมฟื้นฟูศิลปวิทยาสมัยต้นคริสต์ศตวรรษที่ 16

## อ้างอิง

หมวดหมู่:สิ่งก่อสร้างในจังหวัดแอ็งเดรลัวร์
ตูร์
หมวดหมู่:คริสต์ศาสนสถานแบบกอทิก
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:อนุสรณ์สถานทางประวัติศาสตร์แห่งฝรั่งเศส
หม่อมหลวงภาสันต์ สวัสดิวัตน์

**หม่อมหลวงภาสันต์ สวัสดิวัตน์** (เกิด 22 กุมภาพันธ์ พ.ศ. 2508) ชื่อเล่น **คุณอิงค์** หรือนามปากกาที่รู้จักกัน คือ **ปิ่นโตเถาเล็ก** เป็นผู้เชี่ยวชาญในการทำอาหาร เป็นบุตรของหม่อมราชวงศ์ถนัดศรี สวัสดิวัตน์และเป็นนัดดา (หลานปู่) ในหม่อมเจ้าเฉลิมศรีสวัสดิวัตน์ สวัสดิวัตน์ พระโอรสองค์ใหญ่ในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ ปัจจุบันเป็นกรรมการในรายการมาสเตอร์เชฟไทยแลนด์, มาสเตอร์เชฟจูเนียร์ไทยแลนด์ และประธานสถาบันของรายการเชฟกระทะเหล็ก ประเทศไทย

## ประวัติ
หม่อมหลวงภาสันต์ สวัสดิวัตน์ เกิดวันที่ 22 กุมภาพันธ์ พ.ศ. 2508 เป็นบุตรชายของ หม่อมราชวงศ์ถนัดศรี สวัสดิวัตน์ กับนางโรจนา สวัสดิวัตน์ ณ อยุธยา มีพี่ชายต่างมารดาซึ่งเป็นที่รู้จัก คือ หม่อมหลวงศิริเฉลิม สวัสดิวัตน์ หรือนามปากกา คือ หมึกแดง

หม่อมหลวงภาสันต์สำเร็จการศึกษามัธยมศึกษาจากโรงเรียนจิตรลดา, ระดับปริญญาตรี สาขาวิทยาศาสตร์และเทคโนโลยีการอาหาร คณะอุตสาหกรรมเกษตร มหาวิทยาลัยเกษตรศาสตร์ (เกียรตินิยมอันดับหนึ่ง) และระดับปริญญาโท หลักสูตรบริหารธุรกิจ สาขาการเงินและการลงทุน จากมหาวิทยาลัยจอร์จวอชิงตัน

หลังจากกลับมายังประเทศไทย และในปี พ.ศ. 2534 เริ่มทำงานในตำแหน่งผู้จัดการฝ่ายบัญชีและการเงิน บริษัท ประกิต แอนด์ แอสโซซิเอทส์ จำกัด ต่อมาในปี พ.ศ. 2535 - 2536 ได้ร่วมงานกับ บริษัท พรอคเตอร์ แอนด์แกมเบิล ประเทศไทย จำกัด (พีแอนด์จี) ดูแลการวิจัยและวิเคราะห์การตลาดให้กับสินค้าวิสเปอร์และผ้าอ้อมแพมเพอร์ส จากนั้นได้ทำงานที่บริษัท คลอสเตอร์ (ประเทศไทย) จำกัด ผู้จัดจำหน่ายเบียร์คลอสเตอร์ ในปี พ.ศ. 2536 - 2543 ก่อนที่ในปี พ.ศ. 2538 จะก้าวขึ้นเป็นผู้จัดการทั่วไปและรองกรรมการผู้จัดการ บริษัท ธรณีพิพัฒน์ จำกัด ผู้ผลิตน้ำแร่ออรา

หม่อมหลวงภาสันต์ได้รับอิทธิพลด้านอาหารจากบิดาตั้งแต่สมัยเด็ก ซึ่งในช่วงแรกเขาชอบการค้าขาย แต่บิดาต้องการให้เขาเป็นแพทย์ เขาจึงเลือกเส้นทางตรงกลาง โดยศึกษาในคณะดังกล่าว ที่เกี่ยวกับการถนอม แปรรูป และควบคุมคุณภาพอาหาร ทำให้ได้ทั้งการค้าขายและการชิมในเวลาเดียวกัน ซึ่งการชิมอาหารนั้นก็เป็นสิ่งที่เขาชอบเช่นกัน เนื่องจากในสมัยเด็ก บิดามักจะพาเขาไปกินอาหารหลากหลายรูปแบบและหลากหลายสัญชาติ ซึ่งบิดามักจะบอกเสมอว่าวันนี้หิ้วปิ่นโตเถาเล็กไปด้วย จึงเป็นที่มาของการตั้งฉายาให้เขาว่า "ปิ่นโตเถาเล็ก" ที่ต่อมากลายเป็นนามปากกาในหนังสือของเขา ส่วนเวลาต่อมาเขาเองก็ได้ศึกษาเรื่องราวเกี่ยวกับอาหารเพิ่มเติมเป็นจำนวนมาก

ชีวิตครอบครัวสมรสกับนางศิริยา สวัสดิวัตน์ ณ อยุธยา (ศิริยา	ต.สุวรรณ) มีธิดา 2 คน คือ  น.ส.อรดา สวัสดิวัตน์ ณ อยุธยา (ออง) และ น.ส.ภิรดา สวัสดิวัตน์ ณ อยุธยา (ตินต้า)

## ผลงาน
### คณะกรรมการตัดสิน
* ครัวตัวเอ้
* มาสเตอร์เชฟไทยแลนด์
* มาสเตอร์เชฟจูเนียร์ไทยแลนด์
* ศึกค้นหาเชฟกระทะเหล็ก
* เชฟกระทะเหล็ก ประเทศไทย (ควบตำแหน่งประธานสถาบันตั้งแต่ 18 มิถุนายน พ.ศ. 2565)
* Bid Coin Chef สุดยอดเชฟหักเหลี่ยมโหด

## ลำดับสาแหรก



## อ้างอิง

หมวดหมู่:หม่อมหลวง
หมวดหมู่:ราชสกุลสวัสดิวัตน์
หมวดหมู่:นักโภชนาการ
หมวดหมู่:บุคคลจากโรงเรียนจิตรลดา
หมวดหมู่:บุคคลจากคณะอุตสาหกรรมเกษตร มหาวิทยาลัยเกษตรศาสตร์
อาการหายใจลำบาก

อาการ**หายใจลำบาก**หรืออาการ**หอบ** () เป็นอาการที่ผู้ป่วยรู้สึกว่าหายใจได้ไม่เพียงพอต่อความต้องการ นิยามโดยสมาคมโรคทรวงอกแห่งประเทศสหรัฐอเมริกากล่าวถึงอาการหายใจลำบากไว้ว่าหมายถึง "ประสบการณ์โดยอัตวิสัยที่คนผู้หนึ่งหายใจไม่สะดวก เป็นความรู้สึกที่วัดไม่ได้ ซึ่งมีความรุนแรงหลายระดับ" และแนะนำให้ผู้ที่ตรวจรักษาผู้ป่วยที่มีอาการหายใจลำบาก ประเมินความรุนแรงของความรู้สึกที่ว่านี้ ระดับของความลำบากที่ปรากฎ และผลกระทบที่มีต่อกิจกรรมในการใช้ชีวิตประจำวัน ความรู้สึกหายใจลำบากนี้มีหลายแบบ (เชิงคุณภาพ) เช่น รู้สึกว่าต้องใช้แรงมากในการหายใจ รู้สึกแน่นอยู่ในอก หรือรู้สึกหิวอากาศ หายใจไม่เพียงพอต่อความต้องการ เป็นต้น

อาการหายใจลำบากเป็นอาการปกติของการออกกำลังกายอย่างหนัก แต่หากเกิดขึ้นในขณะที่ไม่ได้ออกกำลังกาย หรือออกแรงเพียงเล็กน้อย จะถือเป็นความผิดปกติ โรคที่เป็นสาเหตุมีอยู่หลายอย่าง เช่น โรคหืด ปอดอักเสบ หัวใจขาดเลือด โรคเนื้อปอด หัวใจวาย ปอดอุดกั้นเรื้อรัง หรือโรคทางจิตใจ เช่น โรคแพนิก โรควิตกกังวล เป็นต้น การรักษาอาการหายใจลำบากมีหลายวิธี ขึ้นอยู่กับโรคที่เป็นสาเหตุ
## อ้างอิง

## แหล่งข้อมูลอื่น
Shortness Of Breath (Dyspnea)StatPearls
หมวดหมู่:อาการและอาการแสดงที่เกี่ยวกับระบบหายใจ
หมวดหมู่:การหายใจผิดปกติ
โทรทัศน์ในสหรัฐ

สถานีโทรทัศน์ในสหรัฐอเมริกา ประกอบไปด้วย
* **Network** คือ แม่ข่ายสถานีหลักซึ่งทำหน้าที่สร้างรายการและบริหารในด้านภาพรวมและจัดได้ว่าเป็นสถานีโทรทัศน์ 6 ช่องหลักของประเทศประกอบไปด้วย CBS, FOX, ABC, NBC, The CW , MyNetworkTV และอีก 1 ช่องสาธารณะ คือ PBS
* **Affiliate** คือ สถานีย่อยที่ยึดกับแม่ข่ายสถานีหลัก
* **Syndication** คือ สถานีท้องถิ่นที่จะจัดตารางรายการและฉายกันเองตามความเหมาะสม โดยไม่ยึดติดกับสถานีหลักใดๆ ทั้งสิ้น

ระบบฟรีทีวีของอเมริกามีความเป็นอิสระสูงมาก สถานีแต่ละแห่งในแต่ละเมืองจะบริหาร ดำเนินงานกันเองเป็นเจ้าของเองโดยไม่ขึ้นกับใคร จัดผังรายการเองหรือสร้างรายการเองเพื่อให้เหมาะกับท้องถิ่นนั้นๆ แต่เมื่อสถานีท้องถิ่นนั้นๆ เป็น Affiliate กับ Network ก็จะสามารถเอารายการของ Network มาฉายได้ ตัวอย่างเช่น สถานี KTVU เป็นช่อง 2 ที่แคลิฟอร์เนีย, สถานี WNYW เป็นช่อง 5 ที่นิวยอร์ก, สถานี KDFW เป็นช่อง 4 ที่ดัลลัส ซึ่งที่ยกตัวอย่างมากนั้น ทั้งหมดเป็นอิสระต่อกัน เจ้าของเป็นคนละคนแต่ทั้งหมดถือว่าเป็น Affiliate ของ FOX และฉายรายการของ FOX แต่ไม่ได้หมายความว่า FOX เป็นเจ้าของสถานีท้องถิ่นนั้นๆ เมื่อถึงเวลา Primetime ก็จะออกอากาศตามเวลาท้องถิ่น เช่น Glee ซึ่งฉาย 8/7c ก็ต้องเปิด KTVU เป็นช่อง 2 ที่แคลิฟอร์เนีย 17:00, WNYW ช่อง 5 ที่นิวยอร์ก 20:00, KDFW ช่อง 4 ที่เท็กซัค 19:00 ตามเวลาท้องถิ่น (ซึ่ง 2 โซนนี้ฉายพร้อมกัน) ส่วนทางฝั่งตะวันตกจะได้ดูช้ากว่า 2-3 ชั่วโมง ตามเวลาท้องถิ่น ดังนั้น Primetime จึงจัดตามเวลาท้องถิ่น ยกเว้นพวกรายการถ่ายทอดสดจะยึดเวลา Primetime ตามฝั่งตะวันออกเสมอ
เม็ดเลือดแดงเข้มข้น

**เม็ดเลือดแดงเข้มข้น** () เป็นส่วนหนึ่งของเลือดที่ได้จากการปั่นแยกส่วนเม็ดเลือดแดงออกจากน้ำเลือด ใช้ประโยชน์ในการถ่ายเลือด ส่วนใหญ่ใช้รักษาผู้ป่วยภาวะเลือดจางที่มีอาการของภาวะเลือดจาง หรือมีเลือดจางมาก ระดับฮีโมโกลบินน้อยกว่า 7-8 g/dL การให้เม็ดเลือดแดงเข้มข้นหนึ่งยูนิตกับผู้ใหญ่จะทำให้ผู้รับเลือดมีระดับฮีโมโกลบินเพิ่มขึ้นประมาณ 1 g/dL ผู้ป่วยบางรายอาจต้องได้รับเลือดหลายครั้ง เช่น ผู้ป่วยมะเร็งที่อยู่ระหว่างการรักษาด้วยยาเคมีบำบัด หรือผู้ป่วยโรคฮีโมโกลบินผิดปกติ (เช่นโรคทาลัสซีเมีย) โดยทั่วไปแล้วก่อนการให้เลือดจะต้องมีการตรวจข้ามกัน (cross match) ก่อนเสมอ การให้เลือดทำได้โดยการให้ทางหลอดเลือดดำ

หมวดหมู่:โลหิตวิทยา